	Студијски програм: Oсновне струковне студије – Струковни медицински радиолог

	Назив предмета: Радиолошка физика са заштитом од зрачења

	Статус предмета: Обавезни

	Број ЕСПБ: 3

	Услов: Уписан трећи семестар

	Циљ предмета
Упознавање са основама радиолошке физике, са основама примене јонизујућих зрачења у области дијагностичке радиологије, нуклеарне медицине и радијационе онкологије, као и биолошким ефектима јонизујућих зрачења у контексту примене јонизујућег зрачења у медицини. Познавање основних принципа заштите од јонизујућих зрачења и одговарајуће националне и међународне регулативе.

	Исход предмета
По завршетку наставе студенти ће стећи знања о основним појмовима из области радиолошке физике; знања о примени јонизујућих зрачења у дијагностичкој радиологији, нуклеарној медицини и радијационој онкологији у складу са основним принципима заштите од зрачења; практичне вештине за заштиту пацијената, професионално изложених лица и становнишштва у примени извора зрачења у медицини.

	Садржај предмета
Теоријска настава
Врсте и извори зрачења у медицини; Интеракција зрачења са материјом; Радијационе величине и јединице у заштити од зрачења; Основни принципи заштите од зрачења; Међународни систем заштите од зрачења и законска регулатива; Биолошки ефекти јонизујућих зрачења; Врсте дозиметара; Интерна дозиметрија; Заштита од зрачења у дијагностичкој и интервентној радиологији: фактори који утичу на дозу и квалитет слике, заштита професионално изложених лица, заштита пацијената у радиографији, флуороскопији, интервентним процедурама у радиологији и кардиологији, мамографији, стоматолошкој радиологији, одређивање дозе за пацијенте и контрола квалитета; Заштита од зрачења у радијационој онкологији: заштита у терапији екстерним сноповима, заштита у брахитерапији, дизајн радиотерапијских јединица и прорачун дебљине заштитних баријера, заштита професионално изложених лица, заштита становништва; Заштита од зрачења у нуклеарној медицини: организација одељења за нуклеарну медицину, заштита од зрачења у дијагностичкој и терапијској примени радионуклида и хибридном имиџингу, одређивање дозе за пацијенте и контрола квалитета, управљање радиоактивним отпадом; Практични аспекти и организација заштите од зрачења у медицини. 
Практична настава (вежбе)
Упознавање са особинама снопа рендгенског зрачења и утицај различитих фактора на дозу и квалитет слике; Заштита професионално изложених лица, одређивање дозе, утицај расејаног зрачења, ефекат личних и колективних заштитних средстава; Доза и квалитет слике у различитим модалитетима; Заштита у дијагностичкој радиологији, нуклеарној медицини и радијационој онкологији.

	Број часова активне наставе: 45
	Теоријска настава: 30
	Практична настава: 15

	Методе извођења наставе
Предавања, вежбе, консултације, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	15
	писмени испит
	

	практична настава (вежбе)
	15
	усмени испит
	40

	колоквијум-и
	30
	практични испит
	

	семинар-и
	
	
	



